BE-KATEGOORIA MOOTORSÕIDUKIJUHI ETTEVALMISTAMISE TÄIENDUSÕPPE ÕPPEKAVA (ELEKTROONILINE ÕPPEVORM)

REVILO MOTOKOOL

**Õppekavarühma nimetus:** Transporditeenused

**Õppeasutus**: Revilo Teenus OÜ, registrikood 14183381, ettevõtte aadress Tartumaa, Luunja vald, Veibri küla, Kaare tee 51.

**Õppekava kinnitamise kuupäev**: 26.03.2025

**Elektrooniline õppekeskkond:** Teooria.ee õppekeskkond (väljatöötanud OÜ Teooria ja liiklusspetsialistid). Keskkond sisaldab: üle 1200 teooriaküsimuse(võimalik lahendada mh. teemade kaupa, oma vigadel põhinedes jm.), videoloengud vastavalt õppekavajärgsetele teemadele, lisamaterjal- märgid, valdkonda tutvustavad ja silmaringi avardavad lisamaterjalid, „3d“ ringristmikud, õppekaardid. Lisaks vahe - ja lõpukontrollide võimalus. Suhtlusvõimalus kooliga ja teised õppekeskkonnalt seadusega nõutud lahendused.

**Õppeklass:** Seadusega kooskõlas õppeklass mis sisaldab muu hulgas: Magnettahvel või kirjutustahvel ja teised visualiseerimisvõimalused – monitorid/arvutid/suur TV ekraan, audio- ja videovahendid.

**Õppeväljak:** Kõvakattega nõuetele vastav õppeväljak. Väljak vastavuses „Nõuded mootorsõidukijuhi koolitaja õppevahenditele, õppeväljakutele ja õppesõidukitele„ § 4 kehtestatud määruses sätestatule.

**Õppesõiduk:** Õppesõiduk vastavuses „Liiklusseaduse” § 100 lõike 7 alusel kehtestatud määruses sätestatud eksamisõiduki ja juhi varustuse nõuetele.

**Koolitaja**: Mootorsõidukijuhi õpetaja vastab mootorsõidukijuhi õpetaja kvalifikatsiooninõuetele vastavalt „Liiklusseaduse” §118 toodule.

Mootorsõidukijuhi **täiendusõppe koolituse (BE-kategooria) õppetöö mahud** akadeemilistes tundides (45 min):

|  |  |  |
| --- | --- | --- |
|  | **Liiklusteooriaõpe õppetundides** | **Õppesõit sõidutundides** |
| Õppetöö maht elektroonilise õppe keskkonnas | 3 (100%) |  |
| Õppesõidu maht |  | 2 |

**Õppekava koostamise alus**: Majandus- ja kommunikatsiooniministri määrus nr 60 „Mootorsõidukijuhi ettevalmistamise tingimused ja kord ning mootorsõidukijuhi ettevalmistamise õppekavad“

**Kursuse läbiviimiseks vajalike sertifikaatide/litsentside olemasolu:** tegevusluba: tegevusluba nr: 1.1-3/22/29

**Juhi ettevalmistamine peab õpilasele andma teadmised, oskused ja hoiakud liikluses käitumiseks vastavalt taotletava kategooria mootorsõiduki juhile kehtestatud kvalifikatsiooninõuetele.**

**Juhi ettevalmistamise eesmärgiks** on luua eeldused:

1) vastutustundliku juhi liikluskäitumise kujunemiseks;

2) juhi ohutu, iseseisva, teisi liiklejaid arvestava ja keskkonda säästva käitumise kujunemisele.

**Täiendusõppe koolituskursusele** võetakse õppima BE-kategooria mootorsõiduki juhtimisõigust taotlev isik, kes:

1) omab mootorsõidukijuhi tervisetõendit BE-kategooria auto juhtimist lubava märkega;

2) BE-alamkategooria autorongi juhtimisõiguse taotlemisel omab B-kategooria auto juhiluba.

**ÕPPEKAVA STRUKTUUR, ÕPPE KESTUS JA KORRALDUS**

Liiklusteooriaõppe ja õppesõidu tundide ülesehitus ning vahelduvus peavad tagama õppekavas ettenähtud teadmiste ja oskuste omandamise ning õpilase ettevalmistamise vastavalt juhi liiklusalastele kvalifikatsiooninõuetele.

Liiklusteooriaõppe ja õppesõidu ühe õppetunni arvestuslik kestus on 45 minutit. Korraga on teooria- ja sõiduõpet lubatud läbi viia kestusega kuni 90 minutit. Iga 90-minutilise ajavahemiku kohta peab õpetaja ja õpilase jaoks olema katkematu puhkepaus vähemalt 15 minutit, mille jooksul õppetegevust ei toimu.

Teooriaõpe ja sõiduõpe hõlmavad järgmisi teooriaõppe ja sõidutundide teemasid vähemalt alltoodud mahus. Mootorsõidukijuhi **täiendusõppe koolituse (BE-kategooria) õppekava struktuur ja maht** akadeemilistes tundides:

|  |  |  |  |
| --- | --- | --- | --- |
| **Teooriaõpe** |  | **Sõiduõpe** |  |
|  | Õppetunde |  | Sõidutunde |
| Liiklusreeglid ja käitumine liikluses |  |  |  |
| Autorongi ehitus | Autorongi juhtimine õppeplatsil ja autorongi koostamine |
| Liiklusohutus | Autorongi juhtimine liikluses |
| Liiklusalased seadused ja määrused |  |
| **Minimaalne õppetundide arv** | 3 |  | 2 |

Veebipõhise teooriaõppe läbimist kinnitab elektroonilises õppekeskkonnas Teooria.ee positiivsele tulemusele sooritatud eksam. Vajadusel määratakse sõidutundide kogumaht sõiduõppe individuaalses õppekavas.

Sõltuvalt õppe korraldusest, õpetamise metoodikast ja tingimustest võib vajaduse korral muuta teemade käsitlemise järjestust.

Koolitusel õpitu kinnistamiseks ja materjali kordamiseks võib õpilasele ette näha iseseisva töö. Õpilane teeb iseseisva töö õpetaja soovitustest lähtudes ja neile tuginedes. Iseseisva töö tulemusi kontrollib õpetaja.

Juhendaja kaasamine on erandlik. Juhendajaks võib olla vaid isik, kes vastab liiklusseaduse § 109 vastavatele tingimustele, ja kellel on kehtiv juhendaja tunnistus.

**Nõuded õpingute lõpetamiseks**

Teooriaõpe: teadmiste kontroll autokooli klassiruumis või veebikeskkonnas.

Sõiduõpe: sõiduoskuse kontroll.

**Täiendusõppe läbimist tõendab** koolituskursuse tunnistus ning koolitaja elektrooniliselt esitatud koolituskursuse tunnistuse andmed liiklusregistris.

Õppekava koostaja:

Revilo Motokool

Marek Mõttus- juhatuse liige

e-post: marek@revilomotokool.ee

telefon: +372 56883522

1.TÄIENDUSÕPPE KOOLITUS

1.1 Teooriaõpe

|  |  |
| --- | --- |
| **T 1** | **Liiklusreeglid ja käitumine liikluses** |
| Õppe sisu | Vastavate teemaloengute läbimine, sh:   * Videoloengud * Dokumendid * Slaidid * Testid |
| Õpiväljundid | Liiklusreeglite õppe eesmärk on:   * kinnistada ja süvendada liiklusreeglite tundmist; * anda mitmesuguste liiklusolukordade analüüsi ja hindamise oskust; * välja arendada riskiteadliku käitumise ja objektiivse enesehinnangu võimet ning lugupidavat hoiakut teiste liiklejate ja looduskeskkonna suhtes.   **Pärast koolitust õpilane:**   * oskab selgitada varem õpitud mõisteid ning mõisteid, mis on seotud autorongi, haagise, poolhaagise ja kerghaagisega; * teab reguleerija ning kontrollija volitustest ja tegevusest; * oskab selgitada reguleerija märguandeid, nende tähendusi ja lubatud liikumissuundi nende korral; * oskab selgitada fooritulede tähendusi ja liiklejate lubatud liikumissuundi nende korral; * oskab selgitada liiklusmärkide ja lisateatetahvlite tähendusi ning teada nende mõjupiirkondi; * oskab selgitada piltidel teekattemärgiste ja püstmärgiste tähendust; * teab ja oskab selgitada juhi märguandeid; * oskab kirjeldada ja selgitada autorongi asukohta asulas ja asulavälisel teel sõites; * oskab kirjeldada ja selgitada sõitmist sõidukireas ja sõidurajal, arvestades autorongi pikkust ja laiust ning külgvahet; * oskab kirjeldada ja selgitada tagurdamist pööretel ja tõusudel-langudel; * oskab kirjeldada ja selgitada ohutu pikivahe vajadust eri liiklusoludes ja seda, millest sõltub ohutu pikivahe; * oskab kirjeldada teeandmiskohustuse ja eesõiguse kasutamise omavahelist seost, arvestades autorongi liikumise eripära; * oskab selgitada ohutuks möödasõiduks (möödumiseks) vajalikke tingimusi ja ohte möödasõidu (möödumise) üksikutel etappidel ning vajalikke piki- ja külgvahesid. * oskab selgitada lubatud suurima kiiruse ja oludele vastava kiiruse erinevust ja tuua näiteid ohuteguritest, mida juht peab arvestama ohutu sõidukiiruse valikul, sõites autorongiga tihedalt asustatud piirkonnas; * oskama seletada üldisi nõudeid peatumisel ja parkimisel ning sõiduki paigutamisel tehtavaid vigu. * oskab selgitada silmsideme loomise vajadust teise liiklejaga oma kavatsuse selgitamiseks ja teise liikleja kavatsuse mõistmiseks; * oskab selgitada võimalikke märguandeid, et teatada oma kavatsusest ja teise liikleja kavatsuse mõistmisest; * oskab selgitada, kes on vähekaitstud liiklejad ja miks peavad juhid olema nende suhtes eriti tähelepanelikud. * oskab näidata ja kirjeldada neid ohutusseadmeid ja liikluskorraldusvahendeid, mis võivad olla tee ja rööbastee lõikumise kohal; * oskab selgitada ohte, mis võivad tekkida, kui ohutusseadmed ei tööta või asjakohased liikluskorraldusvahendid puuduvad; * oskab selgitada tulede kasutamise nõudeid mitmesugustes tee- ja ilmaoludes, arvestades autorongi eripära; * oskab selgitada tulede ebaõige kasutamise ohtlikke tagajärgi; * oskab selgitada pukseerimise mooduseid ja tingimusi; * oskab selgitada pukseeriva sõiduki ja selle juhi nõudeid; * oskab selgitada pukseeritava sõiduki juhi nõudeid; * oskab selgitada ühenduslüli nõudeid; * oskab selgitada pukseerimisel osalevate juhtide kohustusi ja omavahelisi kokkulepitud märguandeid; * oskab selgitada millistel juhtudel pukseerimine on keelatud; * tundma autorongi tähistamist mitmesuguste veoste veol; * oskab põhjendada õuealal kehtivaid juhi ja jalakäija kohustusi; * teadma õuealal kehtestatud piiranguid ja nende vajadust; * oskab selgitada kiirteele sõitmise erinevusi võrreldes muu maanteeliiklusega; * oskab selgitada kiirteel liiklemise erinevusi võrreldes muu maanteeliiklusega; * oskab selgitada muutsuunaliiklusega teel sõitmise iseärasusi. * oskab selgitada tunnelis sõitmise, peatumise ja parkimise ning valgustusseadmete kasutamise nõudeid; * teab jääteel kehtestatud sõidukorda; * teab ohutusnõudeid sõidul jääteel üle veekogu; * teab sadamates sõitmise korda ning nõudeid parvlaevadel viibimise, neile peale- ja neilt mahasõidu korda; * teab autoga piiripunktide läbimise korda. |
| Kohustuslik kirjandus | Määrab teooriaõpetaja individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| **T 2** | **Autorongi ehitus** |
| Õppe sisu | Vastavate teemaloengute läbimine, sh:   * Videoloengud * Dokumendid * Slaidid * Testid |
| Õpiväljundid | **Pärast koolitust õpilane:**   * tunneb mitmesuguste autorongide ja nende osade tüüpe ja otstarvet ning loetletud osadest koostatud autorongide nimetusi:   + haagiseveduk;   + sadulveduk;   + täishaagis;   + poolhaagis;   + kesktelghaagis;   + sihtotstarbeline haagis; * oskab joonisel näidata sõiduki põhiosi ja oskama selgitada haagise (poolhaagise) ühendamist autoga, st autorongi koostamist; * oskab käsiraamatu abil selgitada tehnilisi andmeid, mis on vajalikud sõiduki kasutamisel; * oskab leida registreerimistunnistuselt põhiandmeid; * oskab selgitada, kuidas sõiduki regulaarne kontroll ja hooldus võivad vähendada kütusekulu ja keskkonnakahjulikke mõjusid; * oskab selgitada kütuse, õlide ja sõidukite puhastus- ja hooldusvahendite mõju keskkonnale. * oskab joonisel näidata valgustus- ja signalisatsiooniseadmete asukohti, otstarvet, kasutamist ja hooldust; * oskab joonisel näidataauto ja haagise vahelisi elektriühendusi. * oskab joonise või näitvahendite abil selgitada:   + piduriajamite ja -mehhanismide ehitust ning võimalikke rikkeid;   + õhkpiduri tööpõhimõtet;   + kuidas leida pidurite rikkeid;   + mitmesuguste külmumistõrjukite otstarvet;   + eri liiki abipidurite (näiteks mootorpiduri) tööpõhimõtet;   + mitteblokeeruva pidurisüsteemi (ABS) iseärasusi;   + ohte, mis võivad tekkida õhkpiduriga sõiduki pukseerimisel;   + mitmesuguste haagise pidurisüsteemide tööpõhimõtet ning näitama tegelikkuses auto ja haagise pidurisüsteemide ühendamist;   + eri rehvitüüpide omadusi ja tähistust;   + rehvi ebaõiget kulumist ja selle põhjusi;   + naastrehvi kasutamise nõudeid;   + vale rehvi õhurõhu tagajärgi rehvile;   + tagajärgi, mis võivad tekkida, kui rattad on tasakaalustamata;   + ohte, mis tekivad nõrgalt kinnitatud rattapoltide-mutrite puhul ning siis, kui paarisrataste vahele on kinni kiildunud võõrkeha;   + sõiduviisi mõju rehvide kulumisele;   + eri rehvitüüpide valiku aluseid;   + tunnuseid, mis viitavad nõrgalt kinnitatud ratastele. * oskab kirjeldada, kuidas järgmised tegurid mõjutavad autorongi sõiduomadusi:   + eri veorattakombinatsioonid;   + massi jaotus;   + teljekoormus;   + rehvid ja õhurõhk nendes;   + veos (ka vedelik paakautos, -haagises);   + üle- ja alajuhitavus;   + tuul. * oskab selgitada sõidumeeriku, mitmesuguste haakeseadmete, kabiini ja veokasti, furgooni, kastikalluti, vahetuskere, luuktõstuki, varuratta kinnituse jms otstarvet ja kasutamist; * teab kuidas nõuetekohaselt koostada koormat ja kinnitada ning katta seda nii, et see ei:   + oleks ohtlik kaasliiklejatele;   + ületaks lubatud mõõtmeid, teljekoormust ja massi;   + piiraks juhi vaatevälja;   + varjaks sõiduki tulesid;   + varjaks numbri- ega tunnusmärke;   + suurendaks oluliselt kütusekulu;   + saastaks keskkonda. * teab eri liiki (tükk-, puiste-, suur- ja/või raskeveoste jt) ning ohtlike veoste veo põhinõudeid; * oskab tuua näiteid auto ja haagise registreerimisest ja ehituslike muudatuste vormistamisest Transpordiametis; * oskab selgitada kuidas autorongi väliskuju ja juhi sõidustiil mõjutavad kütusekulu; * oskab selgitada välistegureid, mis võivad mõjutada kütusekulu; * oskab selgitada seost kütusekulu ning tee- ja ilmaolude vahel; * oskab selgitada kuidas tehnohooldus ja kontroll mõjutavad säästlikku sõitu; * oskab selgitada kuidas eri kütuste heitgaasid ja koostis mõjuvad keskkonnale; * oskab selgitada võimalusi vähendada heitgaaside kahjulikku mõju keskkonnale; * oskab selgitada müra ja heitgaaside mürgisuse vähendamise võimalusi; * oskab selgitada kuidas eri ained heitgaasides inimesele mõjuvad. |
| Kohustuslik kirjandus | Määrab teooriaõpetaja individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| **T 3** | **Liiklusohutus** |
| Õppe sisu | Vastavate teemaloengute läbimine, sh:   * Videoloengud * Dokumendid * Slaidid * Testid |
| Õpiväljundid | Koolitus peab andma õpilasele:   * ohutunnetuse riski vältimiseks; * oskuse hoiduda ohuolukordade tekitamisest ja nendesse sattumist; * oskuse ohuolukorrast võimalikult ohutult väljuda.   **Pärast koolitust õpilane:**   * oskab ette näha ohuolukordi ja tundma nende tekke põhjusi ning põhjustajaid, sealhulgas:   + juhte, kellel puudub tähelepanelik hoiak teiste liiklejate suhtes;   + väheste kogemustega juhte;   + vähekaitstud liiklejaid (lapsed, vanurid, jalakäijad, jalgratturid, mopeedijuhid jt);   + piiratud liikumisvõimega liiklejad;   + mõnede sõidukite juhtimise ja liikumise eripära;   + sõitu eri viisil koormatud sõidukitega;   + sõitu vahelduvates tee- ja ilmaoludes ning sõitu vahelduvalt valge ja pimeda ajal;   + metsloomade teele ilmumist. * oskab joonise abil hinnata ohu võimalikku iseloomu; * oskab joonise abil kirjeldada ohutuid juhtimisvõtteid ohuolukordades; * oskab joonise abil kirjeldada liiklejate võimalikke liiklusreeglite sätete tõlgendusi skeemil kujutatud olukorras; * oskab kirjeldada mitmesugustel põhjustel tekkida võivaid liiklusõnnetusi; * oskab tekkivat ohuolukorda ette näha ja olema võimeline selgitama juhi psüühikaga seotud tegureid, mis võivad muuta liiklusolukorra keerukust; * oskab selgitada liiklusreegleid ja eetika nõudeid:   + miks liiklus peab olema reeglistatud;   + miks inimesed ei järgi alati liiklusreegleid;   + miks inimesed ei arvesta alati keskkonnakaitse nõudeid;   + liikluskultuuri alust ja vastutustunnet. * teab pukseerimisega kaasnevaid ohtusid ja nende vältimise võimalusi. * oskab hinnata veduki, haagise ja poolhaagise masside erinevusi; * oskab hinnata autorongi pidurdusvõimet; * oskab hinnata autorongi pidurdamisel tekkivaid ohte; * oskab hinnata poolhaagise vibamist; * oskab hinnata trajektoore ning jõude pööretel ja kurvis sõidul; * oskab hinnata haagise mõju autorongi juhitavusele; * oskab hinnata nõudeid ja ohte autorongiga manööverdamisel; * oskab hinnata ohte autorongi tagurdamisel tõusul-langul; * tunneb töö- ja puhkeaja kohta kehtivate õigusaktide põhilisi sätteid. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

|  |  |
| --- | --- |
| **T 4** | **Liiklusalased seadused ja määrused** |
| Õppe sisu | Vastavate teemaloengute läbimine, sh:   * Videoloengud * Dokumendid * Slaidid * Testid |
| Õpiväljundid | **Pärast koolitust õpilane teab:**   * õppesõidu kohta kehtestatud nõudeid; * kuidas peab juht tegutsema liiklusõnnetuse korral; * liiklusseadusest tulenevaid liiklejate kohustusi ja õigusi; * liikluskindlustussüsteemi ja kindlustuslepingute sõlmimist; * juhi vastutust liiklusalaste rikkumiste korral ja rikkumiste menetlemine; * tehnoülevaatusel sõiduki kohta esitatavaid nõudeid; * nõudeid autorongi tehnoseisundi ja varustuse kohta; * nõudeid suur- ja/või raskeveose veol; * nõudeid sõiduki ja juhi suhtes, kui sõidetakse välismaale. |
| Kohustuslik  kirjandus | Määrab teooriaõpetaja õpilasele individuaalselt lähtuvalt kaasaegsete õppematerjalide võimalustest. |

1.2 Sõiduõpe

|  |  |
| --- | --- |
| **S 1** | **Autorongi juhtimine õppeplatsil ja autorongi koostamine** |
| Õppe sisu | Luuakse eeldused enne sõidu alustamist enda ja teiste liiklejate ohutuse tagamiseks vajalike oskuste kujunemiseks. |
| Õpiväljundid | **Pärast koolitust õpilane oskab:**   * kontrollida järgmiste seadmete ja veose vastavust esitatavatele nõuetele:   pidurid, rattad, valgustusseadmed, märgutuled, poripõlled, tahavaatepeeglid, haakeseade, autorongi piduri- ja elektriühendused, veose paigutus ja kinnitus;   * otsustada, kas haagist tohib vedukiga ühendada; * ühendada ja lahti ühendada haagist (poolhaagist) vedukist; * otsustada, kas on vaja puhastada laternaid, aknaid ja numbrimärke; * sooritada heal tasemel kõik sõidueksamil ettenähtud sõiduharjutused. |
| Iseseisva töö sisu | Harjutamise jätkamine kuni õpilane saavutab ohutu ja keskkonda säästva sõiduki käsitsemise vilumuse tasemel, mis on vajalik sõiduõppe jätkamiseks. |

|  |  |
| --- | --- |
| **S 2** | **Autorongi juhtimine liikluses** |
| Õppe sisu | Luua eeldused keerulisema ja tihedama liiklusega teedel liiklemiseks vajalike oskuste kujunemiseks. |
| Õpiväljundid | **Pärast koolitust õpilane oskab:**   * alustada sõitu tee äärest, jälgides liiklust ja järgides teeandmise nõudeid; * valida õiget sõidurada ja sõiduki rida, arvestades tee ja sõiduki omadusi, liiklustihedust ja nähtavust; * kasutada teepeenart; * kasutada õigeid kurvisõiduvõtteid; * sõita kindlal sõidurajal ja kindlas sõidukireas; * kasutada vastassuunavööndit möödasõiduks; * kasutada naaberrada möödumiseks; * valida sõidurada kavatsetud sõidusuuna või liikluskorraldusvahendite järgi; * suurendada kiirust pärast pööret või väljasõitu (nt hoovist) nii, et ei takistaks taga sõitjaid; * hoida ohutut kiirust; * hoida ühtlast sõidukiirust; * hoida sujuvat liiklusrütmi kiiruspiirangu alas; * valida kiirust, arvestades kehtivaid kiiruspiiranguid, teed ja teeolusid (ka poriga pritsimise ohtu), ilma- ja nähtavustingimusi, auto seisundit ja koormatust, isiklikke sõiduvõimeid, mitmesuguseid keskkonnamõjusid ning muid liiklustingimusi; * valida õiget kiirust, sõitmata põhjendamatult aeglaselt; * valida kiirust nii, et oleks võimalik peatuda sõidutee nähtaval osal (nt takistuse ees); * valida sobivat kiirust vastutulevate sõidukitega kohtumisel; * valida kiirust nii, et vastutulevate sõidukitega kohtumine toimuks võimalikult ohutus kohas. * valida teel vastutulevate sõidukite suhtes sobivat paika; * jätta vähekaitstud liiklejatele teel piisavalt ruumi. * kiiresti kindlaks teha taga sõitja kiirust ja kavatsusi ning seda, kas pikivahe on ohutu; * kergendada taga sõitjate möödasõitu; * aeglustada pidurdades nii, et pidurituli hoiataks õigel ajal taga sõitjat ettekavatsetud peatumisest; * hoida ohutut pikivahet eessõitjaga, arvestades ilma- ja teeolusid, eessõitva sõiduki mõju nähtavusele, kiirust, möödasõitvaid sõidukeid ja hoiatusmärguande õigeaegsust; * tähele panna eessõitva sõiduki juhi kavatsusi; * hoida ohutut pikivahet vähendamaks pidurdamise ja kiirendamise vajadust; * vältida kaherattalise sõiduki kõrval sõitmist ühel sõidurajal; * arvestada suuremate sõidukite pöördeala laiust; * arvestada vajalikku külgvahet; * vahetada sõidurada tiheda liikluse korral; * panna tähele teiste sõidukijuhtide kavatsusi ja vajaduse korral kergendada nende ümberreastumist; * vahetada sõidurada pidevjoont ületamata; * valida paika, arvestades liiklusmärke, teemärgiseid ja kavandatud sõidusuunda; * olla valmis muutma sõidusuunda või pidurdama; * vähendada kiirust ja vajadusel seisma jääda; * panna tähele tagapool toimuvat; * jääda seisma määratud kohas, kui fooris põleb keelav tuli või kui seda nõuab liiklusmärk; * jälgida reguleerija märguandeid; * olla valmis reageerima teiste liiklejate võimalikele vigadele; * olla valmis liikumise alustamiseks kohe, kui seda lubab asjakohane märguanne; * liigelda ohutult enne ristmike ja ristmikel (nt: otsesõit, parempööre, vasakpööre jms); * liigelda ohutult ringristmikel * täita nõudeid, mis kehtivad reguleeritud või reguleerimata ülekäiguraja ja jalgrattatee sõiduteega lõikumise kohal; * vältida jalakäijate ja jalgratturite ohustamist; * vältida peatumist ülekäigurajal või jalgrattatee ja sõidutee lõikumise kohal; * valida tagasipöördeks ohutut kohta ristmikel ja ristmike vahel, arvestades tee laiust, nähtavust, liiklustihedust, liiklusreegleid ning autorongi mõõtmeid; * pöörata tagasi, tekitamata ohtu ja takistamata teisi liiklejaid; * valida peatumiseks ohutut kohta, arvestades tee laiust, nähtavust, liiklustihedust, liiklusreegleid ja väljumise ohutust; * peatuda, tekitamata ohtu ja takistamata teisi liiklejaid; * otsida parkimiskohta, ilma et see juhiks tähelepanu muult liikluselt kõrvale; * parkida, ilma et tekitataks ohtu või takistataks teisi liiklejaid; * kasutada parkimisala otstarbekalt; * võtta kasutusele abinõusid auto ja haagise iseenesliku liikuma hakkamise vältimiseks; * võtta kasutusele abinõusid selleks, et kõrvalised isikud ei saaks autot kasutada; * parkida vastavalt liiklusmärkide ja liiklusreeglite kohaselt; * kavandada möödasõitu; * sõita eessõitva sõiduki suhtes nii, et säiliks parim nähtavus ning ohutu piki- ja külgvahe; * otsustada, kas on võimalik ohutult mööda sõita, arvestades nähtavust, * ristmike olemasolu, ilma- ja teeolusid, pimestamisohtu, vastutulevaid sõidukeid, vähekaitstud liiklejaid, eessõitvaid sõidukeid, võimalust pärast möödasõitu pärisuunavööndisse naasta, taga sõitvaid sõidukeid, autorongi kiirendusvõimet, liiklusreegleid ja otsustada, millal anda märku möödasõiduks; * sõita maanteel, kiirteel, raudteel, trammiteel ja tunnelis arvestades erinevaid muutujaid, nagu teised liiklejad, ilma-ja teeolud, jms; * sõita vastavalt liiklusreguleerija märguannetele või liikluskorraldusvahenditele teetööde kohtades; * vähekaitstud liiklejatega arvestada; * osutada erilist tähelepanu lastele, vanuritele ja puuetega jalakäijatele; * käitud eriolukordades (loomad teel, eritalituse sõidukid, hädapeatused, organiseeritud inimrühmad jms); * olla ettenägelik ja jälgida ümbrust, nii et saaks ohuolukordade tekkimisel rakendada vajalikke abinõusi; * arvestada nõudeid, mis kaasnevad sõiduga libedal teel ja neid järgida; * teadvustada ohte, mis kaasnevad sõiduga pimeda ajal ja käituda vastavalt; * arvestada ohte, mis võivad kaasneda sõitmisel piiratud või halva nähtavusega oludes ja oskab neile reageerida; * tunnetades märke, mis võivad viidata riskidele ja oskab riske ennetada; * vältida liiklusõnnetust; * sõita sujuvalt, arvestades üldisi keskkonnakaitsenõudeid ja oma terviseriske; * juhinduda liiklusmärkidest, foorituledest, reguleerija märguannetest, teemärgistest, ohutusseadmetest ristumisel raudtee või trammiteega, teiste juhtide märguannetest ja sõidukitähistest ning muudest liiklusnõuetest; * sõita ohte ennetavalt ja olla valmis reageerima ohu ilmnemisel. |
| Iseseisva töö sisu | Harjutamise jätkamine kuni õpilane saavutab ohutu ja keskkonda säästva sõiduki käsitsemise vilumuse tasemel, mis on vajalik sõiduõppe jätkamiseks. |